7.62×54mmR

Ιστορικό

Το 7,62×54mmR είναι το παλαιότερο φυσίγγιο το οποίο είναι ακόμα σε υπηρεσία συμβατικών δυνάμεων αρκετών μεγάλων ενόπλων δυνάμεων στον κόσμο. Το 2011, το διαμέτρημα αυτο έφτασε στα 120 χρόνια σε υπηρεσία. Από το Δεκέμβριο του 2013, το 7,62×54mmR χρησιμοποιείται κυρίως σε τουφέκια ελεύθερων σκοπευτών, όπως το SVD καθώς και σε πολυβόλα όπως το PKM. Το φυσίγγιο .30-06 Springfield (7,62×63mm), με μεγαλύτερη χωρητικότητα πίεσης λειτουργίας και τον μεγάλο (σε χωρητικότητα πυρίτιδας) κάλυκά του, μπορεί να ξεπεράσει το 7,62×54mmR, ειδικά όταν οι δοκιμές γίνονται σε ίδιου μήκους κάνες δοκιμών που χρησιμοποιούνται για αυτές τις συγκρίσεις. Η χωρητικότητα του κάλυκα του 7,62×54mmR το εμποδίζει να φτάσει τα πιο ισχυρά φορτία του .30-06 Springfield (7,62×63mm), αλλά ακόμη και με το όριο αυτό, έχει χρησιμοποιηθεί με επιτυχία για να σκοτώσει μεγάλα θηράματα, όπως αρκούδες. Λόγω της απόδοσης που έχει, παρόμοιας με το αμερικανικό .30-06 Springfield (7,62×63mm), απέκτησε μια εξίσου πλούσια στρατιωτική και ιστορική κληρονομιά και μια εκπληκτική μακροζωία, το 7,62×54mmR πήρε το παρατσούκλι "το ρωσικό .30-06" από κάποιους. Είναι επίσης ένα από τα λίγα (μαζί με το .22 Hornet, .30-30 Winchester, και 0.303 British) φιαλόσχημου κάλυκα κεντρικής ανάφλεξης φυσίγγιο όπλου, που είναι ακόμα σε κοινή χρήση σήμερα. Τα περισσότερα από τα φιαλόσχημα φυσσίγγια στο χείλος, στα τέλη της δεκαετίας του 1880 και του 1890 έπεσαν σε αχρηστία από το τέλος του Πρώτου Παγκοσμίου Πολέμου.
Το 7,62×54mmR είχε αρχικά 13,7 g (210 κόκκους) γόμωση με στρογγυλή full metal jacket (FMJ) σφαίρα. Λόγω εμπειρίας στο ρωσο-ιαπωνικό πόλεμο, το βλήμα αντικαταστάθηκε το 1908 από την "L" 9,5 γραμμαρίων κωνική (Spitzer) σφαίρα, της οποίας ο βασικός σχεδιασμός έχει παραμείνει μέχρι σήμερα. Η "L" σφαίρα είχε ένα βαλλιστικό συντελεστή (G1 BC) περίπου 0.338 και (G7 BC) περίπου 0.185.

Έκδοση Ελεύθερου Σκοπευτή

Για την αύξηση της ακρίβειας του SVD (Dragunov), οι Σοβιετικοί ανέπτυξαν την παραλλαγή 7N1 του φυσιγγίου το 1966. Το 7N1 αναπτύχθηκε από τους Σαμπελνίκωφ (VM Sabelnikov), Σαζόνωφ (ΡΡ Sazonov) και Ντβοργιάνινωφ (VM Dvorjaninov). Χρησιμοποιήθηκε μεγάλης ισχύς (match-grade) πυρίτιδα για την προώθηση της, βάρους 9,8 g (151,2 gr) βολίδας επίπεδης ουράς (FMJ) με θύλακα αέρος στο πίσω μέρος και έναν πυρήνα από χάλυβα και μόλυβδο στη βάση για μέγιστη ισχύ. Έχει επίσης βαλλιστικό συντελεστή (G1 BC) περίπου 0,411 και (G7 BC) περίπου 0.206. Παράγεται από το χαμηλής παραγωγής εργοστάσιο γνωστό ως "Εργοστάσιο 188" στο Νοβοσιμπίρσκ, του οποίου τα φυσίγγια έχουν «χτυπημένο» στους κάλυκες τους μόνο τον αριθμό του εργοστασίου "188" και το έτος κατασκευής. Διατίθενται σε χάρτινα πακετάκια των 20 σφαιρών έκαστο, με 22 πακέτα σε ένα μεταλλικό κουτί («spam») κασσίτερου 440 σφαιρών και δύο τέτοια κουτιά σε μία ξύλινη θήκη συνολικά 880 σφαιρών. Στα μεταλλικά κουτιά αναγράφεται ευκρινώς Снайперская («ελεύθερος σκοπευτής»).
Καθώς παρατηρήθηκε η αυξανόμενη χρήση αλεξίσφαιρων γιλέκων σε στρατούς, το 7N1 αντικαταστάθηκε το 1999 από το, ειδικού φορτίου, 7N14 που αναπτύχθηκε για το SVD. Η σφαίρα 7N14 έχει ένα 9,8 g (151,2 gr) βλήμα που περιέχει ένα εξαιρετικά σκληρό ατσάλι διείσδυσης για τη βελτίωση της διάτρησης με μέση ταχύτητα εξόδου των 830 m/s (2723 ft/s)

Διαστάσεις πυρομαχικού

Η χωρητικότητα του κάλυκα του 7,62×54mmR είναι στα 4,16 ml. Το έντονο κωνικό εξωτερικό σχήμα του κάλυκα σχεδιάστηκε για να διευκολύνει την τροφοδοσία και εξαγωγή στις θαλάμες τουφεκιών χειροκίνητων κλείστρων (bolt-action) καθώς και των πολυβόλων, κάτω από αντίξοες συνθήκες. Το σχήμα αυτό στα φυσίγγια παραμένει το ίδιο μέχρι σήμερα.
Οι μέγιστες διαστάσεις του 7,62×54mmR (κατά τα πρότυπα της C.I.P.) του φυσιγγίου. Όλα τα μεγέθη είναι σε mm.
Η κοινός ρυθμός στρέψης (twist ratio) της ράβδωσης της κάνης για αυτό το φυσίγγιο είναι 240 χιλιοστά 1:9,45 (1 στροφή σε 9,45 in), 4 αυλάκια, Ø πτυχές = 7,62 mm (0,300 in), Ø αύλακες = 7,92 mm (0,312 in), πλάτος πτυχής = 3,81 χιλιοστά και το είδος του καψύλλιου είναι Berdan ή πολύ σπάνια Boxer (σε μεγάλα μεγέθη τυφεκίων).
Σύμφωνα με τους επίσημους κανονισμούς της C.I.P. (CIP Μόνιμη Διεθνής Επιτροπή για τη Δοκιμή των Φορητών Όπλων) Οι αποφάσεις του 7,62 × 54mmR μπορεί να αντεπεξέλθει μέχρι 390.00 MPa (56,565 psi). Σε χώρες που υπόκεινται στους κανονισμούς της C.I.P. κάθε συνδυασμός φυσιγγίου για τουφέκι πρέπει να ανταποκρίνεται κατά 125% της μέγιστης πίεσης που θέτει η CIP για να πιστοποιήσει το πυρομαχικό αυτό προς πώληση πώληση στους καταναλωτές. Αυτό σημαίνει ότι τα φυσίγγια 7,62×54mmR στις χώρες του CIP σήμερα (2014) έχουν δοκιμαστεί σε 487,50 MPa (70,706 psi).

Απόδοση

Οι εφικτές ταχύτητες και ενέργειες του 7,62×54mmR είναι συγκρίσιμες με το 30-06 του φυσίγγι του αμερικανικού στρατού. Οι σφαίρες Spitzer που χρησιμοποιούνται στις στρατιωτικές παραλλαγές έχουν ένα ιδιαίτερα επίμηκες σχήμα το οποίο οδηγεί σε ένα ευνοϊκό βαλλιστικό συντελεστή και την πυκνότητα διατομής, συμβάλλοντας στην επαρκή απόδοση και την ενεργειακή διατήρηση μεγάλου βεληνεκούς.
Όταν χρησιμοποιούνται σύγχρονες σφαίρες στο κυνήγι, το 7,62×54mmR είναι ικανό να ανταγωνιστεί  μεσαίου έως και μεγάλου μεγέθους πυρομαχικά (CXP2 και CXP3). Το 7,62×54mmR μπορεί να προσφέρει πολύ καλή διεισδυτική ικανότητα που οφείλεται στο γρήγορο ρυθμό στρέψης που επιτρέπει μακριές βολές, βαριές σφαίρες με υψηλή πυκνότητα σε διατομή. Στη Ρωσία, το 7,62×54mmR χρησιμοποιείται συνήθως για κυνήγι, κυρίως σε αθλητικο-ποιημένα τουφέκια Mosin-Nagant και σε πολιτικές εκδόσεις του Dragunov π.χ. την παραλλαγή Tiger.

Διαθεσιμότητα

Το 7,62×54mmR είναι ευρέως διαθέσιμο τόσο σε στρατιωτικά πλεονάσματα, όσο και σε νέα παραγωγή, αλλά σε μικρότερο βαθμό για ενισχυμένες σφαίρες. Τα περισσότερα πλεονάσματα πυρομαχικών έχουν χαλύβδινο κάλυκα και χρησιμοποιούν καψύλλια Berdan, το οποίο εμποδίζει την αποτελεσματική χρήση του για ιδιογόμωση. Ωστόσο, με την αυξημένη δημοτικότητα των πλεονασμάτων των τυφεκίων του ανατολικού μπλοκ, Mosin-Nagant, SVT-40, και PSL στις Ηνωμένες Πολιτείες, τα πυρομαχικά με καψύλλιο Boxer, είναι όλο και περισσότερο διαθέσιμα με κάλυκες που μπορούν να δεχθούν μεγάλα καψύλλια.